กทม. เน้นย้ำ สงกรานต์นี้ห้ามเล่นน้ำในที่สาธารณะ ปาร์ตี้โฟม ห้ามจําหน่ายเครื่องดื่มแอลกอฮอล์
นพ.สุนทร สุนทรชาติ ผู้ตรวจราชการ กทม. กล่าวถึงการจัดงานสงกรานต์ ในกรุงเทพฯ ว่า มีการขออนุญาตจัดงานมาแล้ว 15 ราย ทั้งภาครัฐ ภาคเอกชนและประชาชนทั่วไป ซึ่ง กทม. ได้มีประกาศมาตรการช่วงสงกรานต์ ตั้งแต่วันที่ 31 มีนาคมที่ผ่านมา หากเป็นงานใหญ่ที่มีผู้ร่วมงานเกินกว่า 1,000 คน ให้ขออนุญาตจาก กทม. ส่วนกลาง ส่วนการจัดงานขนาดเล็ก ที่มีผู้ร่วมงานต่ำกว่า 1,000 คน ให้ยื่นขออนุญาตกับสำนักงานเขตได้เลย แต่พื้นที่สาธารณะไม่อนุญาตให้จัดงาน เนื่องจากไม่สามารถควบคุมได้ ส่วนกิจกรรมภายในครอบครัวไม่ได้ห้าม สามารถเล่นน้ำตามประเพณีได้นพ.สุนทร กล่าวว่า พื้นที่ กทม. ที่มีผู้ติดเชื้อจำนวนมาก มาตรการในช่วงเทศกาลสงกรานต์ เน้นย้ำต้องปฏิบัติตามมาตรการของ ศบค. ที่ห้ามปาร์ตี้โฟม ห้ามเล่นน้ำในที่สาธารณะ ห้ามจําหน่ายเครื่องดื่มแอลกอฮอล์ ส่วนหลังจากเทศกาลสงกรานต์ ที่จะมีประชาชนเดินทางกลับจากภูมิลำเนาจำนวนมาก แนะนำให้ Work From Home ในส่วนราชการและสังเกตอาการตนเอง หากมีอาการให้ตรวจ ATK และนำผลตรวจไปยังสถานพยาบาลของ กทม.อย่างไรก็ตาม ได้ประสานกับกองบัญชาการตำรวจนครบาล หากพบเห็นประชาชนฝ่าฝืนเล่นน้ำในที่สาธารณะ ให้ตักเตือน หากไม่เชื่อฟังก็ให้ดำเนินการไปตามกฎหมายที่มีอยู่